sagorsarker/bangla-wikipedia huggingface dataset:
সিঙ্গাপুরের ইতিহাস

সিঙ্গাপুর নামটি এসেছে মালেশিয়ান শব্দ 'সিঙ্গাপুরা' (singapura) থেকে। যেখানে Singa শব্দটি এসেছে সংস্কৃত শব্দ 'সিমহা'(simha) থেকে যার অর্থ সিংহ এবং 'পুরা'(pura) শব্দটির অর্থ সিটি বা শহর। সুতরাং সিঙ্গাপুর শব্দের অর্থ সিংহের শহর।
মালয় কাহিনী অনুসারে, ১২৯৯ সালে স্যাঙ নিলা উতামা(Sang Nila Utama) আজকের সিঙ্গাপুরকে 'সিঙ্গাপুরা' নামে নামকরণ করেন। স্যাঙ নিলা উতামা তখন শ্রীবিজয়া(Srivijiya) সাম্রাজ্যের রাজধানী প্যালেমবাগ (Palembang) এর রাজপুত্র ছিলেন। একদিন তিনি ও তার কিছু সৈন্য মিলে বিনটান দ্বীপে শিকারের করতে যান। শিকারের সময় সে একটা হরিণের পিছু নিতে নিতে একটা ছোট পাহাড়ের কাছে উপনীত হয় কিন্তু সেখানে গিয়ে তিনি আর হরিণকে দেখতে পায় নাহ। তারপর হরিণটিকে শিকারের উদ্দেশ্যে সামনে থাকা একটা বড় পাহাড়ের চূড়ায় উঠার সিদ্ধান্ত নেন। পাহাড়ে উঠার পর তিনি আরও একটা দ্বীপ দেখতে পান। মন্ত্রীকে জিজ্ঞাসা করার পর তিনি জানতে পারলেন দ্বীপটির নাম 'তেমাসেক'। তিনি সেখানে যাওয়ার জন্য তার লোকজনকে আদেশ করলেন এবং জাহাজে চড়ে তেমাসেক দ্বীপের উদ্দেশ্যে রওনা হলেন। তেমাসেক যাওয়ার পথে তার জাহাজ সামুদ্রিক ঝড়ের কবলে পড়ে, ঝড়ের তান্ডবলীলা বেড়ে যাওয়ার কারণে তিনি জাহাজ থেকে ভারী মালামাল ফেলে দেওয়ার আদেশ দেন। কিন্তু কিছুতেই যেন কিছু হচ্ছিল নাহ, ঝড়ের গতি বেড়েই চলেছিল। এমতবস্থায় জাহাজের ক্যাপ্টেন, রাজপুত্র স্যাঙ নিলা উতামাকে তার মুকুট সাগরে ফেলে দেওয়ার কথা বললেন। ক্যাপ্টেনের কথা অনুযায়ী স্যাঙ নিলা তার মাথার মুকুট সমুদ্রে ফেলে দিলেন। কিছুক্ষণের মধ্যে ঝড় থেমে যায় এবং তারা সবাই 'তেমাসেক' দ্বীপে নিরাপদে পৌছান। সেখানে তিনি দ্রুতগতিতে জঙ্গলের দিকে চলে যাওয়া একটি জন্তু দেখতে পান। মন্ত্রী জন্তুটিকে সিংহ নামে অভিহিত করে। এরপর স্যাঙ নিলা উতামা সেখানে বাস করা শুরু করলেন এবং একটা শহর প্রতিষ্ঠা করেন। তিনি শহরটির নাম দেন সিঙ্গাপুরা(Singapura) বা সিংহের শহর(Lion City)। তবে সবথেকে মজার বিষয় হল সিঙ্গাপুরে কোন সিংহ নেই। ধারণা করা হয় স্যাঙ নিলা উতামা যে জন্তুটাকে দেখেছিলেন সেটি আসলে সিংহ ছিল নাহ সেটি 'মালেশিয়ান বাঘ' ছিল।
সিঙ্গাপুর ৬৩ টি দ্বীপ নিয়ে গঠিত। 'জুরং দ্বীপ','পালাও ওজাং', 'পালাও টেকং', 'পালাও উবিন', এবং 'সেন্টোসা' সিঙ্গাপুরের উল্লেখযোগ্য কিছু দ্বীপ। এর মধ্যে 'পালাও ওজাং' প্রধান দ্বীপ।
নগরায়নের ফলে সিঙ্গাপুরের ৯৫% বনভূমি ধ্বংস হয়ে গিয়েছে। যার কারণে এখানে কোন জীববৈচিত্র্যতাও দেখা যায় নাহ। তবে এখানে ১৫০ বছরের পুরানো একটি বোটানিক্যাল গার্ডেন আছে। সরকার সেটিকে যথাযথ সংরক্ষণ করার মাধ্যমে প্রসারিত করার পদক্ষেপ নিয়েছে।
কালি ও কলম তরুণ কবি ও লেখক পুরস্কার

কালি ও কলম তরুণ কবি ও লেখক পুরস্কার বাংলাদেশের তরুনদের জন্য একটি পুরস্কার যা শিল্প ও সাহিত্যবিষয়ক পত্রিকা কালি ও কলম-এর পক্ষ থেকে প্রদান করা হয়। ২০০৮ সাল থেকে এই পুরস্কারটি প্রদান করা হচ্ছে।
বাংলাদেশের তরুণ কবি ও লেখকদের সৃজনশীল কর্মকে উৎসাহদানের উদ্দেশ্যে শিল্প ও সাহিত্যবিষয়ক পত্রিকা কালি ও কলম কবিতা এবং সৃজনশীল-মননশীল সাহিত্য এই দুটি বিভাগে তরুণ কবি ও লেখক পুরস্কার প্রবর্তন করে ২০০৮ সালে। বাংলাদেশের সাহিত্যের উন্নয়ন ও বিকাশে তরুণদের সাহিত্য-সাধনার বিশেষ গুরুত্বের কথা চিন্তা করে পুরস্কারটি নিয়মিত ভাবে দেওয়া হয়।
গেভোরা হোটেল

আহমেদ আব্দুল রহিম আল আত্তর টাওয়ার হচ্ছে সংযুক্ত আরব আমিরাতের দুবাইয়ের একটি সুউচ্চ গগনচুম্বী অট্টালিকা। এটি শেখ জায়েদ সড়কের পাশে অবস্থিত। এটি দুবাইয়ের ১১তম সর্বোচ্চ ভবন এবং পৃথিবীর একশোটি সর্বোচ্চ ভবনসমূহের মধ্যে অন্যতম। এটির নির্মাণকাজ ২০০৪ সালে শুরু হয় এবং ২০১৮-তে সম্পন্ন হয়। এই টাওয়ারটি আব্দুলরহিম আল আত্তর প্রোপার্টিজের মালিকানাধীন একটি বহুতল ভবন। গগনচুম্বী এই অট্টালিকাটি একটি হোটেল এবং অফিস হিসেবে ব্যবহৃত হয়।
আল আত্তর প্রোপার্টিজ সম্পর্কে কিছু প্রকাশিত সংবাদ:
জিয়া উদ্দীন আহমেদ বাবলু

জিয়া উদ্দীন আহমেদ বাবলু (৩১ ডিসেম্বর ১৯৫৪ – ২ অক্টোবর ২০২১) বাংলাদেশের একজন রাজনীতিবিদ যিনি দুই মেয়াদে জাতীয় পার্টির মহাসচিব ছিলেন। এরশাদের সরকারে আমলে তিনি উপমন্ত্রী, প্রতিমন্ত্রী, মন্ত্রী হিসেবে দায়িত্ব পালন করেন। তিনি চট্টগ্রাম-৯ ও চট্টগ্রাম-৬ আসনের সংসদ সদস্য ছিলেন।
বাবলু ৩১ ডিসেম্বর ১৯৫৪ সালে চট্টগ্রামের রাউজানে জন্মগ্রহণ করেন। তিনি ঢাকা বিশ্ববিদ্যালয়ের ইংরেজি বিভাগের ছাত্র ছিলেন।
তার প্রথম স্ত্রী অধ্যাপক ফরিদা আক্তার ক্যান্সারে আক্রান্ত হয়ে ২০০৫ সালে মৃত্যুবরণ করেন। বাবলু-ফরিদা দম্পতির এক মেয়ে ও এক ছেলে রয়েছে। ২১ এপ্রিল ২০১৭ সালে তিনি জাতীয় পার্টি চেয়ারম্যান এরশাদের ভাগ্নি মেহেজাবুন্নেসা রহমান টুম্পাকে বিয়ে করে ছিলেন।
তিনি ইউনিয়ন ব্যাংক লিমিটেডের একজন পরিচালক ছিলেন।
বাবলু ঢাকা বিশ্ববিদ্যালয়ের কেন্দ্রীয় ছাত্র সংসদের (ডাকসু) ১৯৮২-৮৩ মেয়াদে সাধারণ সম্পাদক (জিএস) ছিলেন। তিনি ঢাকা বিশ্ববিদ্যালয়ের ছাত্র থাকা কালে বাসদ ছাত্রলীগের সাধারণ সম্পাদক ছিলেন। ১৯৮৩ সালে তিনি ডাকসুর জিএস থাকা অবস্থায় সামরিক শাসক এরশাদের দলে যোগ দিয়ে প্রথমে উপদেষ্টা ও পরে শিক্ষা উপমন্ত্রী হন। এরপর অর্থ প্রতিমন্ত্রী এবং পরে বেসামরিক বিমান চলাচল ও পর্যটনমন্ত্রী হিসেবে দায়িত্ব পালন করেন।
তিনি ১৯৮৮ সালের চতুর্থ জাতীয় সংসদ নির্বাচনে তৎকালীন চট্টগ্রাম-৬ আসন থেকে জাতীয় পার্টির প্রার্থী হিসেবে সংসদ সদস্য নির্বাচিত হয়ে ছিলেন। ২০১৪ সালের দশম জাতীয় সংসদ নির্বাচনে তিনি জাতীয় পার্টির প্রার্থী হিসেবে চট্টগ্রাম-৯ আসন থেকে সংসদ সদস্য নির্বাচিত হয়ে ছিলেন।
২০১৪ থেকে দুই বছর জাতীয় পার্টির মহাসচিবের দায়িত্বে ছিলেন বাবলু। ২০২০ সালে আবার সেই দায়িত্বে ফিরেন তিনি।
২০১২ থেকে ২০১৩ সাল পর্যন্ত মন্ত্রী পদমর্যাদায় প্রধানমন্ত্রী শেখ হাসিনার উপদেষ্টা হিসেবে দায়িত্ব পালন করেন।
বাবলু ২ অক্টোবর ২০২১ সালে করোনাভাইরাসে সংক্রমিত হয়ে চিকিৎসাধীন অবস্থায় মৃত্যুবরণ করেন।
মন্টুরাম পাখিরা

মন্টুরাম পাখিরা একজন পশ্চিমবঙ্গের রাজনীতিবিদ ও সর্বভারতীয় তৃণমূল কংগ্রেসের সদস্য। বর্তমানে তিনি পশ্চিমবঙ্গের মন্ত্রী পরিষদে "সুন্দরবন উন্নয়নের"  দায়িত্বভারপ্রাপ্ত একজন প্রতিমন্ত্রী।
তিনি ২০০১ সালে কাকদ্বীপ-নির্বাচনক্ষেত্র থেকে বিধানসভায় প্রথম নির্বাচিত হন। তিনি ২০১১ সালে পুনরায় নির্বাচিত হন।
আফছারুল আমীন

আফছারুল আমীন (১ জানুয়ারি ১৯৫২ – ২ জুন ২০২৩) বাংলাদেশের একজন প্রখ্যাত রাজনীতিবিদ ও ২৮৭ নং (চট্টগ্রাম-১০) আসন থেকে নির্বাচিত জাতীয় সংসদ সদস্য ছিলেন। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।
তিনি ২০২৩ সালের ২ জুন চিকিৎসাধীন অবস্থায় ঢাকার স্কয়ার হাসপাতালে মৃত্যুবরণ করেন।
আফছারুল আমীনের স্ত্রী কামরুন্নেছা একজন চিকিৎসক। এই দম্পতির জ্যেষ্ঠ সন্তান ফয়সাল আমিন ব্যবসায়ী, ছোট ছেলে মাহিদ বিন আমিন চিকিৎসক।
শেঘনান বিমানবন্দর

শেঘনান বিমানবন্দর আফগানিস্তানের বাদাখশন প্রদেশের পামির পর্বতমালাগুলির মধ্যে আফগানিস্তানের উত্তরপূর্ব এলাকায় অবস্থিত একটি বিমানবন্দর। বিমানবন্দরটি তাজিকিস্তানের সীমান্তের কাছাকাছি অবস্থান করছে যেটি পূর্ব ও সমভূমিতে শিগনান বিমানবন্দরটি তাজিকিস্তানের খোরোগ বিমানবন্দর রয়েছে। বিমানবন্দর ২টি কেবলমাত্র দূরে অবস্থিত এবং নদী থেকে আলাদা হয়েছে।
বিমানবন্দরটি সমুদ্র সমতল থেকে উচ্চতার উপর অবস্থান করছে। বিমানবন্দরটি মূলত ১৬/৩৪ নুড়ি পৃষ্ঠের সমন্বয়ে উচ্চতায় নির্মাণ করা হয়েছে।
পান্থ রহমান

পান্থ রহমান (১১ সেপ্টেম্বর ১৯৮০) বাংলাদেশের একজন সাংবাদিক। তথ্যপ্রযুক্তি সাংবাদিকতায় বিশেষ অবদানের জন্য তিনি জাতীয় তথ্য ও যোগাযোগ প্রযুক্তি পুরস্কার ২০১৭ পান।
পান্থ রহমান কূটনৈতিক সাংবাদিকদের সংগঠন ডিপ্লোমেটিক করসপন্ডেন্ট অ্যাসোসিয়েশন অব বাংলাদেশের (ডিক্যাব) একাধিকবারের নির্বাচিত সাধারণ সম্পাদক হিসেবে দায়িত্ব পালন করেছেন।
ইসলামি আধুনিকতাবাদ

ইসলামী আধুনিকতা একটি আন্দোলনের নাম। যেটি আধুনিক সালাফিবাদ হিসাবেও পরিচিত। ইসলামী আধুনিকতা হলো- জাতীয়তাবাদ, গণতন্ত্র, নাগরিক অধিকার, যুক্তিবাদ, সমতা ও উন্নয়নের মতো আধুনিক পশ্চিমা মূল্যবোধের সাথে ইসলামী বিশ্বাসের সমন্বয় করার চেষ্টা সর্বপ্রথম মুসলিম মতাদর্শগত প্রতিক্রিয়া হিসেবে পরিচিত। [7] "শাস্ত্রীয় ধারণাসমূহ এবং আইনশাস্ত্রের পদ্ধতি" এবং "ইসলামিক ধর্মতত্ত্ব এবং কুরআনের তাৎপর্য (তাফসির)" -এর একটি নতুন পদ্ধতির সমালোচনামূলক পুনর্বিবেচনা করা এর অন্যতম বৈশিষ্ট্য। [6]
এটি ধর্মনিরপেক্ষতা,ইসলামবাদ এবং সালাফিবাদসহ বেশ কয়েকটি ইসলামী আন্দোলনগুলোর মধ্যে প্রথম। 19 শতকের মাঝামাঝি সময়ের দ্রুত পরিবর্তন বিশেষত মুসলিম বিশ্বের উপর পশ্চিমা সভ্যতা ও উপনিবেশবাদের আগ্রাসনের ফলস্রুতিতে এটির জন্ম। [ 7] এই আন্দোলনের প্রতিষ্ঠাতা মুহম্মদ আবদুহ যিনি ১৯০৫ সালে মৃত্যু বরণ করার পূর্বে কিছু সময়ের জন্য শায়খুল আজহার ছিলেন। জামাল উদ্দিন আফগানি এবং মুহম্মদ রশিদ রিদা ( মৃ. 1935)।
এটি ধর্মনিরপেক্ষতা,ইসলামবাদ এবং সালাফিবাদসহ বেশ কয়েকটি ইসলামী আন্দোলনগুলোর মধ্যে প্রথম। 19 শতকের মাঝামাঝি সময়ের দ্রুত পরিবর্তন বিশেষত মুসলিম বিশ্বের উপর পশ্চিমা সভ্যতা ও উপনিবেশবাদের আগ্রাসনের ফলস্রুতিতে এটির জন্ম। [ 7] এই আন্দোলনের প্রতিষ্ঠাতা মুহম্মদ আবদুহ যিনি ১৯০৫ সালে মৃত্যু বরণ করার পূর্বে কিছু সময়ের জন্য শায়খুল আজহার ছিলেন। জামাল উদ্দিন আফগানি এবং মুহম্মদ রশিদ রিদা ( মৃ. 1935)।
ইসলামী চিন্তাধারার প্রথম পুনর্নবীকরণকারীগণ (আফগানি ও মুহাম্মদ আবদু) ইসলামী চিন্তাধারার সংস্কারে তাদের প্রচেষ্টাকে বুঝাবার জন্যে "সালাফিয়া" [8] শব্দটি ব্যবহার করেছেন। [9] আর এই "সালাফিয়া আন্দোলন"ই  প্রায়ই পশ্চিমাবিশ্বে "ইসলামিক আধুনিকতাবাদ" নামে পরিচিত। যদিও বর্তমান সময়ে সালাফি আন্দোলন বলতে সাধারণত" ওয়াহাবিবাদ মতাদর্শকে বোঝানো হয়। তথাপি উভয়ের মাঝে বিস্তর ফারাক রয়েছে। [উল্লেখ্য 2]  প্রতিষ্ঠালঘ্ন থেকেই ধর্মনিরপেক্ষ শাসক ও ধর্মীয় বিষয়-সংশ্লিষ্ট আইন-কানুন নির্ধারণে নিয়োজিত অফিসিয়াল উলামাগণ উভয় শ্রেণি দ্বারা  এটির মূল সংস্কার কাজ পরিচালনা ব্যহত হয়েছে। [10]
আধুনিকতা ও ধর্মনিরপেক্ষতার মাঝে পার্থক্য হলো, আধুনিকতা জনজীবনে ধর্মীয় বিশ্বাসের গুরুত্বকে স্বীকার করে। আবার সালাফিবাদ বা ইসলাম থেকে পৃথক। এই অর্থে যে, এটি সমসাময়িক ইউরোপীয় প্রতিষ্ঠান, সামাজিক প্রক্রিয়া এবং মূল্যবোধকে অন্তর্ভুক্ত করে। [7] ইসলামিক আধুনিকতার পরিচয়ে মহাথের মোহাম্মদ বলেন, " ১৪০০ বছর পরের ভিন্ন এই পৃথিবীতে ইসলামকে প্রাসঙ্গিক করার জন্য যখন ব্যাখ্যা করা হয়, তখনই ইসলাম সকল যুগের ধর্ম হিসেবে বিবেচিত হবে"। [ 11]
হার্ভি

হার্ভি লেই ক্যান্টওয়েল (জন্ম ২৮ জানুয়ারী, ১৯৯৯), এছাড়াও তার মঞ্চনাম হার্ভি দ্বারা পরিচিত, হলেন একজন ইংরেজ গায়ক এবং ছোট পর্দার উপস্থাপক। তিনি জনপ্রিয় ব্রিটিশ টেলিভিশন চ্যানেল বিবিসি-এর মালিকানা ভিত্তিক শিশুতোষ চ্যানেল সিবিবিসি-এ প্রচারিত "ফ্রাইডে ডাউনলোড" নামক শিশুদের বিনোদনমূলক ছোট পর্দার অনুষ্ঠানের ধারাবাহিক ৭ থেকে ধারাবাহিক ৯ পযন্ত উপস্থাপকের দাইত্ব পালন করেছেন। 
কিশোর বয়সে তাকে তার বন্ধুরা তার গান পরিবেশনার ভিডিও সমূহ ফেইসবুক-এ আপলোড করার জন্য উৎসাহ দিয়েছিল, এবং ২০১৩ সালে তার ব্যবস্থ্যাপক এবং বয় ব্যান্ড "ইস্ট সেভেন" এর সাবেক প্রধান গায়ক ডিলানের সাহায্যে তিনি কিছু কাল পরেই সরাসরি অনুষ্ঠানে গান পরিবেশন করেন এবং খুব তারাতারি রেকর্ড লেবেল ইউনিভার্সাল মিউজিক-এর সাথে চুক্তিবদ্ধ হন। হার্ভির প্রথম একক "থ্যাংক ইউ" প্রকাশ পায় ২০১৩ সালের শেষের দিকে এবং যেটি বড় ধরনের জনপ্রিয়তা পেয়ে যায়। অনেকগুলো সফর, অনেক স্থানে উপস্থিত হওয়া, একক প্রকাশ করা এবং আরো অনেক পপ তারকাদের কার্যকলাপের মধ্যেও ক্যান্টওয়েল, সিবিবিসি-এ প্রচারিত "ফ্রাইডে ডাউনলোড" অনুষ্ঠানটিতে মাঝে মাঝে অতিথি উপস্থাপক হিসেবে হাজির হয়েছেন, এবং ২০১৬ সালে উক্ত অনুষ্ঠানটির জন্য পূর্ণকালীন উপস্থাপক হিসেবে চুক্তিবদ্ধ হন। তিনি তার ইউটিউব চ্যানেলে নিয়মিত ভিডিও অাপলোড করেছেন, যেগুলোর মধ্যে অনেক গুলো কভার করা গান এবং অন্য পপ তারকের সাথে নিয়ে পরিবেশনা অন্যতম। ২০১৭ সালে তিনি "হলিডে" নামক একটি ইপি প্রকাশ করেন, যেটিতে তার অন্যান্য গানসমূহ গুলোর মধ্যে তার জনপ্রিয় "ফোবিয়া" নামক এককটিও অন্যতম।
বাগলানী জাদিদ জেলা

বাগলানী জাদিদ (আয়তন: ১,৬১৩ কিঃমি²) উত্তর আফগানিস্তানের বাগলান প্রদেশের একটি জেলা। ২০০৪ সালের আদমশুমারী অনুযায়ী বাগলানী জাদিদ জনসংখ্যা ছিল প্রায় ১১৯,৬০৭ জন।
জেলাটি প্রদেশের উত্তরের অংশে অবস্থান করছে। এটি উত্তরে কুন্দুজ প্রদেশ এবং পশ্চিমে সামানগান প্রদেশের সীমান্ত বরাবর অবস্থিত। অধিকাংশ লোকজন এখানকার কুন্দুজ নদীর উপত্যকাতে বসবাস করে থাকেন। এলাকাটির সংখ্যাগরিষ্ঠ অধিবাসী পাহাড়ী এলাকায় বসবাস করে থাকেন।
আফগানিস্তানের গ্রামীণ পুনর্বাসন ও উন্নয়ন মন্ত্রণালয়ের মতে, ২০০৪ সালে জেলাটিতে জনসংখ্যা প্রায় ১১৯,৬০৭ জন লোক বসবাস করত। যেখানে জাতিগতভাবে, পশতুন জনসংখ্যার প্রায় ৫০% লোক বসবাস যা সংখ্যাগরিষ্ঠতার দিক থেকে এগিয়ে, এছাড়া ৪০% তাজিকদের বসতি রয়েছে এবং অবশিষ্ট ১০% উজবেক রয়েছে।
স্যামি গুইলেন

সিম্পসন ক্লেয়ারমন্ট স্যামি গুইলেন (; জন্ম: ২৪ সেপ্টেম্বর, ১৯২৪ - মৃত্যু: ১ মার্চ, ২০১৩) পোর্ট অব স্পেনে জন্মগ্রহণকারী ওয়েস্ট ইন্ডিয়ান ও নিউজিল্যান্ডীয় আন্তর্জাতিক ক্রিকেটার ছিলেন। ওয়েস্ট ইন্ডিজ দলসহ নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫১ থেকে ১৯৫৬ সময়কালে আন্তর্জাতিক ক্রিকেট অঙ্গনে তার দৃপ্ত পদচারণা ছিল।
ওয়েস্ট ইন্ডিজের ঘরোয়া প্রথম-শ্রেণীর ক্রিকেটে ত্রিনিদাদ এবং নিউজিল্যান্ডীয় প্রথম-শ্রেণীর ক্রিকেটে ক্যান্টারবারির প্রতিনিধিত্ব করেছেন। দলে মূলতঃ উইকেট-রক্ষক ও ডানহাতি ব্যাটসম্যান হিসেবে খেলতেন স্যামি গুইলেন।
২২ ডিসেম্বর, ১৯৫১ তারিখে অস্ট্রেলিয়ার বিপক্ষে তার টেস্ট অভিষেক ঘটে। স্বল্প কয়েকজন ক্রিকেটারের অন্যতম হিসেবে একাধিক দলের পক্ষে আন্তর্জাতিক ক্রিকেটে অংশগ্রহণের সুযোগ পেয়েছেন স্যামি গুইলেন। ১৯৫০-এর দশকে সমগ্র খেলোয়াড়ী জীবনে আট টেস্টে অংশগ্রহণের সৌভাগ্য হয় তার। ওয়েস্ট ইন্ডিজের পক্ষে পাঁচটি ও নিউজিল্যান্ডের পক্ষে তিনটি টেস্টে খেলেছেন। তন্মধ্যে, ওয়েস্ট ইন্ডিজের বিপক্ষে অংশ নিয়ে নিউজিল্যান্ড দলের ইতিহাসের প্রথম বিজয়ে প্রভূতঃ ভূমিকা পালন করেছিলেন।
ক্রিকেট খেলার পাশাপাশি ফুটবলেও অংশ নিয়েছেন স্যামি গুইলেন। নিউজিল্যান্ডের প্রিমিয়ার ফুটবল প্রতিযোগিতা চাথাম কাপে খেলার সুযোগ পেয়েছেন। ১৯৫৪ সালের ঐ প্রতিযোগিতায় ওয়েস্টার্ন এএফসি দলের সদস্যরূপে রানার্স-আপ এনে দেন। ক্রিকেটে উইকেট-রক্ষকের দায়িত্ব পালন করায় দলটিতে তিনি গোলরক্ষকের ভূমিকায় অবতীর্ণ হয়েছিলেন।
২৪ সেপ্টেম্বর, ১৯২৪ তারিখে পোর্ট অব স্পেনে জন্মগ্রহণকারী গুইলেন এক ক্রিকেট পরিবার থেকে এসেছেন। পিতা ভিক্টর গুইলেন ওয়েস্ট ইন্ডিজের পক্ষে টেস্টে আম্পায়ারিত্ব করেছেন। ভাই নোয়েল গুইলেন প্রথিতযশা ক্রিকেটার ছিলেন ও তার সম্মানে কুইন্স পার্ক ওভালের বহিরাংশের অনুশীলনী এলাকায় নামাঙ্কিত করা হয়। এবং জাস্টিন ও লোগান ভন বিক নামীয় নাতিদ্বয় প্রথম-শ্রেণীর ক্রিকেটে অংশগ্রহণ করেছেন। পুত্র জেফ্রি গুইলেন আবাসন প্রতিষ্ঠানের সুপরিচিত ব্যক্তিত্ব। কিশোর অবস্থায় প্রতিযোগিতামূলক ক্রিকেট খেলতেন ও ত্রিশ বছর বয়সেও এ ধারা বহমান ছিল। সাবেক খেলোয়াড় চার্লস গুইলেন অল-রাউন্ডার ডোয়েন ব্র্যাভোকে প্রশিক্ষণ দিয়েছেন। ত্রিনিদাদ ও টোবাগোর অল-রাউন্ডার ছিলেন জাস্টিন গুইলেন। নাতি লোগান ভন বিক ক্যান্টারবারি উইজার্ডসের পক্ষে ক্রিকেট ও ক্রাইস্টচার্চ কোগার্সের পক্ষে এনবিএলে বাস্কেটবল খেলেছেন। আন্তর্জাতিক পর্যায়ে নেদারল্যান্ডসের পক্ষে ক্রিকেটেও অংশ নিয়েছেন লোগান।
ব্যক্তিগত জীবনে বিবাহিত স্যামি গুইলেন ক্যান্টারবারি মহিলা দলের সাবেক উইকেট-রক্ষক ভ্যাল গুইলেনের সাথে পরিণয়সূত্রে আবদ্ধ হন। ২০০৪ সালে আত্মজীবনীমূলক গ্রন্থ ‘ক্যালিপ্সো কিউই’ শীর্ষক গ্রন্থ প্রকাশ করেন।
২৪ এপ্রিল, ২০১১ তারিখে কলিন স্নেডেনের মৃত্যুর ফলে স্যামি গুইলেন নিউজিল্যান্ডের বয়োজ্যষ্ঠ জীবিত টেস্ট ক্রিকেটারের মর্যাদা লাভ করতে থাকেন। এছাড়াও তিনি ওয়েস্ট ইন্ডিজের দ্বিতীয় বয়োজ্যষ্ঠ জীবিত টেস্ট ক্রিকেটার ছিলেন। ১ মার্চ, ২০১৩ তারিখে ৮৮ বছর বয়সে ক্রাইস্টচার্চে তার দেহাবসান ঘটে।
মাহী বিজ

মাহী বিজ (জন্ম: ১ এপ্রিল ১৯৮২) হচ্ছেন একজন ভারতীয় মডেল এবং অভিনেত্রী। তিনি কালারসে সম্প্রচারিত বালিকা বধু ধারাবাহিকে নন্দিনী চরিত্রে এবং লাগি তুঝসে লগনে নকুষা চরিত্রে অভিনয়ের মাধ্যমে জনপ্রিয়তা অর্জন করেছেন। তিনি তার স্বামী জয় ভানুশালীর সাথে ২০১৩ সালে নাচ বলিয়ে ৫তে জয়লাভ করেছেন।
বিজ হচ্ছেন একজন মডেল এবং বেশ কয়েকটি গানের চিত্রসঙ্গীতে তিনি উপস্থিত হয়েছেন, যার মধ্যে "তু, তু হ্যায় ওয়াহি" (ডিজে আকিল মিক্স) উল্লেখযোগ্য। ২০০৬ সালে তিনি টেলিভিশন ধারাবাহিক "আকেলা"য় প্রধান চরিত্রে অভিনয় করেছেন।
সাহারা ওয়ানে সম্প্রচারিত ধারাবাহিক শুভ কদমে প্রথার চরিত্রে অভিনয় করেছেন। তিনি কালারসে সম্প্রচারিত লাগি তুঝসে লগনে নকুষা চরিত্রে অভিনয়ের মাধ্যমে জনপ্রিয়তা অর্জন করেন। তিনি ঝলক দিখলা যার ৪র্থ আসরে একজন প্রতিযোগী হিসেবে অংশগ্রহণ করেছিলেন, যেখানে তিনি চূড়ান্ত প্রতিযোগী হিসেবে উত্তীর্ণ হয়েছিলেন।
পরবর্তীতে তিনি নাচ বলিয়ের ৫ম আসরে তার স্বামী জয় ভানুশালীর সাথে অংশগ্রহণ করেন, যেখানে তারা বিজয়ী জুটি হয়েছিলেন। অতঃপর তিনি র ৫ম আসরে অংশগ্রহণ করেন, কিন্তু পায়ে চোট পাওয়ার কারণে তিনি উক্ত অনুষ্ঠান হতে অপসারিত হয়ে যান।
২০১১ সালের ১১ নভেম্বর মাহী জয় ভানুশালীর সাথে বিবাহ বন্ধনে আবদ্ধ হন।
ভারত (চলচ্চিত্র)

ভারত হলো একটি ভারতীয় হিন্দি-ভাষার চলচ্চিত্র। ছবিটি পরিচালনা করেছেন আলী আব্বাস জাফর এবং রিল লাইফ প্রোডাকশন, টি-সিরিজ, সালমান খান ফিল্মসের ব্যানারে তৈরি হয়েছে। এটি প্রযোজনা করেছেন অতুল অগ্নিহোত্রী, আলবিরা খান অগ্নিহোত্রী, ভূষণ কুমার ও সালমা খান। এটি ২০১৯ সালে ঈদে মুক্তি পায়। ২০১৮ সালের স্বাধীনতা দিবসে চলচ্চিত্রটির প্রথম টিজার মুক্তি পায়। এই চলচ্চিত্রটি বেশ কয়েকটি অঞ্চল ও দেশ যেমন: দিল্লি, পাঞ্জাব, মুম্বই, আবুধাবি, মাল্টা এবং স্পেনের মতো স্থান জুড়ে চিত্রায়ন করা হয়। আবুধাবির সীমান্তে মরুভূমি বিদ্যমান বলে চলচ্চিত্রটি চিত্রায়নে সুবিধা হয় এবং পাঞ্জাবে জালিয়ানওয়ালাবাগ অঞ্চলে এই চলচ্চিত্রটির মূল অংশ চিত্রায়ন করা হয়। অন্য একদল মুম্বই এবং আবুধাবিতে চিত্রায়ন করে। চলচ্চিত্রটি ২০১৪ সালের দক্ষিণ কোরীয় চলচ্চিত্র "ওড টু মাই ফাদার" অবলম্বনে বানানো।
২০১৮ সালের জুন মাসের শেষের দিকে চলচ্চিত্রটির শুটিং শুরু হয়। শুরুতে সালমান খানের বিপরীতে প্রিয়াংকা চোপড়ার অভিনয় করার কথা থাকলেও তার চরিত্রের শুটিং শুরু হবার আগেই তিনি সরে দাঁড়ান এবং তার পরিবর্তে চলচ্চিত্রটির সাথে ক্যাটরিনা কাইফ যুক্ত হন।
চলচ্চিত্রটির সঙ্গীত পরিচালনা ও সুর করেছেন বিশাল-শেখর এবং গীত রচনা করেছেন ইরশাদ কামিল। এটি টি-সিরিজের ব্যানারের অধীনে মুক্তি দেওয়া হয়।
চলচ্চিত্রটি ঈদুল ফিতর উপলক্ষে ২০১৯ সালের ৫ জুন মুক্তি পেয়েছে।
ভার্মিয়ার (রেস্তোরাঁ)

ভার্মিয়ার নেদারল্যান্ডসের আমস্টারডাম শহরের প্রিন্স হেন্ড্রক্কাকে নামক এলাকায় এনএইচ বার্বিজন প্যালেস হোটেলের ভিতরে অবস্থিত একটি রেস্তোরাঁ। এটি একটি অভিজাত ফাইন ডাইনিং রেস্টুরেন্ট যা ১৯৯৩ সালে প্রথম "মিষলান তারকা" অর্জন করে। পরবর্তিতে এটি হারিয়ে ফেলে, তারপর আবার দ্বিতীয়বারা তারকা অর্জন করে ২০০৩ সালে।
এই রেস্তোরাঁয় বেশ কিছু প্রধান রাঁধুনি এসে কাজ করেছেন:
১৯৯৩-২০০০: একটি তারকা
২০০১: কোন তারকা নেই
২০০২: একটি তারকা
২০০৩-২০০৪: দুটি তারকা
২০০৫-২০০৭: একটি তারকা
২০০৮-২০১০: কোন তারকা নেই
২০১১-২০১২: একটি তারকা
মেক্সিকো সিটির ঐতিহাসিক কেন্দ্র

মেক্সিকো সিটির ঐতিহাসিক কেন্দ্র হচ্ছে মেক্সিকোর, মেক্সিকো সিটি শহর এবং এর আশেপাশের এলাকা। যা স্প্যানিশে Centro বা Centro Histórico নামে পরিচিত। Zócalo বা এখানকার প্রধান স্থাপত্যের দিকে তাকালে বোঝা যাবে, এটা চারিদিকে অসংখ্য ব্লক জুড়ে বিস্তৃত। Alameda Central পার্ক Zócalo এর সবচেয়ে নিকটবর্তি স্থাপনা, যা Zócalo এর পশ্চিম দিকে অবস্থিত। Zocalo হচ্ছে ল্যাটিন আমেরিকার সবথেকে বৃহত্তম স্থাপনা। এটি একসাথে প্রায় ১০০,০০০ জনকে ধারণ করতে সক্ষম।
শহরের এই অংশটি প্রায় ৯ বর্গ কিলোমিটার এবং ৬৬৮ টি ব্লক জুড়ে অবস্থিত। এতে প্রায় ৯,০০০ টি দালান রয়েছে। যার মধ্যে ১,৫৫০ টি দালান ঐতিহাসিক হিসাবে ঘোষিত। যার অধিকাংশ দালানগুলো ষোল শতাব্দী থেকে বিশ শতাব্দির মধ্যে স্থাপন করা হয়েছিল। সংরক্ষণের জন্য একে দুইটি অংশে ভাগ করা হয়েছে। ১ম অংশে আদি-স্পেনীয় সিটি থেকে বড়লাটের সময় এবং এর স্বাধীনতালাভ করার আগপর্যন্ত গড়ে ওঠা স্থাপনাগুলিকে, এবং ২য় অংশে অন্যান্য সকল স্থাপনা যেগুলো ১৯ শতকের শেষের দিকে গড়ে উঠেছে অন্তরভুক্ত করা হয়েছে । যা স্থাপত্য এবং সাংস্কৃতিক ঐতিহ্য রক্ষার জন্য সংরক্ষণ করা অপরিহার্য।
এটা সেই স্থান যেখানে Aztec Empire এর রাজধানী Tenochtitlán অবস্থিত ছিল, যা স্প্যানিশদের মাধ্যমে ধ্বংস হয় এবং পরবর্তীতে স্পেনীয় রা বসতি স্থাপন করে, যা আধুনিক মেক্সিকো সিটি হিসাবে পরিচিত। এখানে Aztec সাম্রাজ্যের রাজধানী এবং নতুন স্প্যানিশ বসতির শাসনকেন্দ্র একই স্থানে হওয়ার কারণে শহরটিতে উভয় যুগের বেশিরভাগ স্থাপনা জাদুঘর গুলি অবস্থিত, একারণেই এটি বিশ্বের একটি ঐতিহাসিক জায়গা হিসাবে স্থান দখল করে নিয়েছে।
গ্রেট ওয়েস্টার্ন বিল্ডিং

গ্রেট ওয়েস্টার্ন বিল্ডিং ভারতের মুম্বইয়ে অবস্থিত একটি ভবন। বৃহৎ এবং দেখতে প্রাসাদতুল্য এই ভবনটি অনেক কাজে ব্যবহার হয়ে এসেছে। এটি একসময় বম্বের রাজ্যপালদের বাসভবন ছিল। উইলিয়াম হর্নবাই, সাবেক রাজ্যপাল যিনি হর্নবাই ভেলার্ড নির্মাণে গুরুত্বপূর্ণ ভূমিকা রাখেন, যা মহালক্ষ্মী তার কয়েক বছরের চাকরির মেয়াদে থাকাকালীন সময়ে বন্ধ করে দেন। এটি ১৭৭০-১৭৯৫ সালে ভারতীয় নৌবহরে প্রধান সেনাপতির বাসভবন, অ্যাডমিরালটি হাউস হিসেবেও ব্যবহৃত হয়।
ল্যাচলান ম্যাকুয়ারি, যিনি পরবর্তী সময়ে নিউ সাউথ ওয়েলসের রাজ্যপাল হন (১৮১০-১৮২১), অ্যাডমিরালটি হাউসে বাস করতেন। তিনি ২৩শে এপ্রিল, ১৭৯৪ সালে তার জার্নালে লিপিবদ্ধ করেন যে, 'তস্কর গ্রীষ্মকালীন আবহাওয়ায় এবং তার দেশে থাকাকালীন সময়ে, তার শহুরে বাসভবনে (অ্যাডমিরালটি হাউস) আমাদের একটি বন্ধুত্বপূর্ণ আমন্ত্রণ দেন, (যেখানে তিনি বর্তমানে বাস করছেন।) আমরা তার প্রস্তাব গ্রহণ করে নেই।' ১৮শ শতাব্দীর কাছাকাছি সময়ে এটি সরকার কর্তৃক ক্রয় করা হয় এবং ১৮৭৮ সাল পর্যন্ত নথিপত্রের আদালতভবন হিসেবে রূপান্তরিত করে পরিসেবা দেয়া হয়। রাস্তার সম্প্রসারণ ঘটানোর জন্য মূল বারান্দাটি অপসারণ করা হয়। এই সম্পত্তিটি রুস্তমজী জিজিভয় কিনে নেন অতঃপর সাসন পরিবারের কাছে বিক্রি করা হয়।
১৮৮৩ সালে এটি আবার বিক্রি করা হয় এবং গ্রেট ওয়েস্টার্ন হোটেল হিসেবে পরিচিত একটি হোটেলে রূপান্তর করা হয়। ১৮৯০-এর দশকের প্রথম দিকে একটি নতুন পাঁচ তলাবিশিষ্ট অংশ যোগ করা হয়। এটি প্রখ্যাত স্থপতি এস এম এন চন্দাভয় দ্বারা নির্মিত হয়েছিল, যিনি ১৮৯০-এর দশকে পরবর্তীতে তিন তলাবিশিষ্ট ভবন নির্মাণ করেছিলেন।
একসময় হোটেলটি বন্ধ করে দেয়া হয় এবং অধিক ভাড়া পাওয়ার জন্য অনেক কক্ষে ও উপকক্ষে ভাগ করে দেয়া হয়।
https://www.mq.edu.au/macquarie-archive/lema/1794/1794april.html
রাজেন্দ্রনারায়ণ গুহঠাকুরতা

রাজেন্দ্রনারায়ণ গুহঠাকুরতা
প্রসিদ্ধ ব্যায়ামবীর। জন্ম ১৮৯২। মৃত্যু ২১ জুলাই ১৯৪৫। জন্মস্থান বানারিপাড়া, বরিশাল। পিতা বসন্তকুমার গুহঠাকুরতা।
বরিশাল বিএম স্কুলে চতুর্থ শ্রেণিতে পড়বার সময় সার্কাসের দলে যোগ দেন এবং বিভিন্ন রকম ব্যায়াম শিখে নিজেই সার্কাসের দল গঠন করেন। তিনি বুকের উপর হাতি, গরুর গাড়ি ও রোলার তুলতে পারতেন এবং চলন্ত মটর থামাতে পারতেন। বাঙালিদের মধ্যে শরীরচর্চা প্রচলনের জন্য All Bengal Physical culture নামে সমিতি স্থাপন করেন। কলকাতা সিটি কলেজ ও ল কলেজের ব্যায়াম-শিক্ষক ছিলেন। তার ব্যায়াম-শিক্ষক ছিলেন সূর্যকান্ত গুহ। ১৯১৭ খ্রিষ্টাব্দে প্রথম কলকাতায় আসেন ও ‘কার্লেকার সার্কাসে’ ৪টন বা ১১০ মণ রোলার বুকে তুলে দর্শকদের বিমোহিত করেন। মূলত তারই চেষ্টায় বাঙালি যুবকদের মধ্যে শক্তির পরিচায়ক ক্রিয়াকৌশল দেখানোর রেওয়াজ চালু হয়। প্রফেসর রামমূর্তি তাকে এ ব্যাপারে উৎসাহিত করেন।
মেক্সিকোর মাদক যুদ্ধ

ভৌগোলিক অবস্থানের কারণে মেক্সিকো অনেক আগে থেকেই লাতিন আমেরিকা আর যুক্তরাষ্ট্রের ভিতর মাদক চোরাচালানের রাস্তা হিসেবে ব্যবহৃত হয়ে আসছিলো। মেক্সিকান বুটলেগাররা যুক্তরাষ্ট্রের গ্যাংস্টারদের অ্যালকোহল সরবারহ করত যখন যুক্তরাষ্ট্রে এলকোহল বিষয়ক নিষেধাজ্ঞা জারি ছিলো। নিষেধাজ্ঞা শেষ হওয়ার পর ১৯৩৩ এর দিকে মাদক ব্যবসা শুরু হয়। ১৯৬০ এর শেষের দিকে এটা বিরাট আকার ধারণ করে।
১৯৭০ এবং ১৯৮০ এর শুরুর দিকে কলম্বিয়ার পাবলো এস্কোবার ছিলেন কোকেইন এর প্রধান রপ্তানিকারক এবং তিনি পৃথিবীব্যাপী বিভিন্ন সংগঠিত অপরাধী চক্রের সাথে ব্যবসা করতেন। যখন দক্ষিণ ফ্লোরিডা এবং ক্যারিবিয়ান অঞ্চলে মাদকবিরোধি অভিযান বাড়তে লাগলো, তখন কলম্বিয়ান চক্রগুলো মেক্সিকো ভিত্তিক পাচারকারীদের সাথে জোট তৈরি করল যাতে তারা মেক্সিকোর ভিতর দিয়ে যুক্তরাষ্ট্রে মাদক পাচার করতে পারে।
এটা সহজেই সম্পন্ন হয়েছিল কারণ মেক্সিকো অনেকদিন যাবত হেরোইন এবং গাঁজার বড় উৎস ছিল। এবং মেক্সিকোর মাদক পাচারকারীরা ইতিমধ্যেই একটি অবকাঠামো তৈরি করে ফেলেছিল যেটা কলম্বিয়া ভিত্তিক পাচারকারীদের সাহায্য করতে প্রস্তুত ছিল। ১৯৮০ এর মধ্যভাগে মেক্সিকোর চক্রগুলো সুপ্রতিষ্ঠিত  এবং কলম্বিয়ার কোকেন পাচার করার জন্য নির্ভরযোগ্য হয়ে ওঠে। প্রথমদিকে মেক্সিকান চক্রগুলোকে তাদের পরিবহন সুবিধার জন্য নগদ অর্থ প্রদান করা হত। কিন্তু ১৯৮০ এর শেষের দিকে মেক্সিকান এবং কলম্বিয়ান উভয় চক্র পরিবহনকৃত মাদকের একটি অংশ পারিশ্রমিক হিসেবে প্রদানের জন্য সম্মত হয়।
মেক্সিকোর পরিবহনকারীরা প্রতিটি কোকেন চালানের জন্য এর ৩৫% থেকে ৫০% লভ্যাংশ হিসেবে পেতেন। এ থেকে ধারণা করা যায় যে মেক্সিকোর পাচারকারী চক্রগুলো কোকেন পাচারে জড়িত হয়ে পড়ে এবং কোকেন পাচারের পাশাপাশি তারা দুর্দান্ত পাচারকারী চক্রে পরিণত হয়। বর্তমানে সিনালোয়া কার্টেল এবং গালফ কার্টেল কলম্বিয়া থেকে পৃথিবীর বিভিন্ন দেশে কোকেইন পাচারের কাজে নিয়োজিত আছে। 
নতুন দলের উত্থান এবং পুরনো দলের বিলুপ্তির মাধ্যমে মেক্সিকান কার্টেল গুলোর ভিতর ক্ষমতার হাতবদল চলতে থাকে। কার্টেল এর নেতাদের গ্রেফতার বা মৃত্যুর কারণে অস্থিতিশীলতা দেখা দেয় এবং এর সুযোগে ক্ষমতা দখলকে কেন্দ্র করে রক্তপাত বৃদ্ধি পেতে থাকে। কখনও কখনও একটি বিশেষ দলের বিরুদ্ধে অভিযান চালিয়ে আইন রক্ষাকারী বাহিনী ক্ষমতার শূন্যতা সৃষ্টি করত। তাই প্রায়ই মেক্সিকোর সরকারি কর্মকর্তাদের ঘুষ প্রদানের মাধ্যমে অথবা মেক্সিকান সরকার বা মার্কিন ড্রাগ এনফোর্সমেন্ট অ্যাডমিনিস্ট্রেশন কে গোপন তথ্য সরবারহের মাধ্যমে কার্টেলগুলো একজন আরেকজনের বিরুদ্ধে ব্যবহার করত।
মেক্সিকোর মাদক যুদ্ধের পিছনে অন্যতম একটি কারণ দারিদ্র্য। নিম্নবিত্ত জনগণ অপরাধী চক্রগুলোকে সাহায্য করে বিনিময়ে অর্থ উপার্জন করতে ইচ্ছুক ছিলো। সরকার ভালো বেতনের কর্মসংস্থান সৃষ্টি করতে ব্যার্থ হয়েছিলো। ২০০৪ থেকে ২০০৮ এর ভিতর যারা মধ্যম আয়ের নিচে ছিল তাদের সংখ্যা ১৭% থেকে বৃদ্ধি পেয়ে ২১% হলো এবং চরম বা মধ্যম দারিদ্রে বসবাসকারী জনসংখ্যা ৩৫% থেকে বেড়ে দাঁড়ালো ৪৬% (৫২ মিলিয়ন), ২০০৬ থেকে ২০১০ এর ভিতর।
OCED দেশগুলোর ভিতর অর্থনৈতিক বৈষম্মে মেক্সিকোর অবস্থান ছিলো দ্বিতীয়।
অশিক্ষা এবং শিক্ষার অভাব বহু আগে থেকেই মেক্সিকোয় উপস্থিত। ১৯৪০ সালের হিসাব অনুযায়ী ৬ বছরের বেশি বয়স এমন মেক্সিকানদের ভিতর ৫৮% অশিক্ষিত। এবং ১৯৬০ সালের হিসাব অনুযায়ী এই হার ছিল ৩৮% । ১৯৬০ সালের জাতীয় জরীপে দেখা যায় যে ৫ বছরের অধিক বয়স্ক মেক্সিকানদের ভিতর ৪৩.৭% এক বছরের শিক্ষা সমাপ্ত করেনি, ৫০.৭% ছয় বছর বা তার কম সময়ের শিক্ষা গ্রহণ করেছে আর মাত্র ৫.৬% তাদের শিক্ষা ছয় বছরের পর ও চালু রেখেছে।।
নাদিয়া আফরিন মিম

নাদিয়া আফরিন মিম (জন্ম: ১২ ফেব্রুয়ারি ১৯৯৫) বাংলাদেশের একজন মডেল ও অভিনেত্রী। তিনি ২০১৪ সালে "লাক্স চ্যানেল আই সুপারস্টার" সৌন্দর্য প্রতিযোগিতায় জয়লাভ করেছিলেন।
নাদিয়া আফরিন মিম ময়মনসিংহ জেলায় জন্মগ্রহণ করেন। তিনি উচ্চমাধ্যমিকে বিজ্ঞান বিভাগ থেকে কৃতকার্য হয়ে পরবর্তিতে ইস্ট ওয়েস্ট বিশ্ববিদ্যালয় থেকে ইংরেজি বিষয়ে স্নাতক (সম্মান) করেন।
২০১৬ সালের ২৮ এপ্রিল বহুজাতিক কোম্পানির কর্মকর্তা সাফায়াত আলী চয়নের সঙ্গে বিয়ে হয় নাদিয়া মিমের। কিন্তু পারস্পরিক মতভেদের কারণে ২০১৮ সালের মে মাসের শেষদিকে এই দম্পতির মাঝে বিচ্ছেদ ঘটে।
নাদিয়া আফরিন মিম "দুষ্টু ছেলের দল", "রুম নাম্বার ১৩", "মানুষ হতে সাবধান" সহ বিভিন্ন টেলিভিশন নাটকে অভিনয় করে সকলের নজরে আসেন। ফলস্বরূপ তিনি আরও নাটক এবং বিভিন্ন টেলিভিশন অনুষ্ঠানে অভিনয়ের সুযোগ লাভ করেন। এছাড়াও তিনি ব্যাপকভাবে প্রশংসিত টেলিভিশন নাটক "এক্স ফ্যাক্টর রিলোডেড"-এ অভিনয় করেছেন।
তিনি বোম্বে সুইটসের জুসি, প্রাণ মি. নুডলস, সেফলি টি সহ বেশ কয়েকটি টেলিভিশন বিজ্ঞাপনেও কাজ করেছেন।
মৃদু পানি

মৃদু পানি বা মৃদু জল হল পৃষ্ঠ জলের কম আয়ন ঘনত্ব বিশিষ্ট অংশ এবং বিশেষ করে মৃদু পানিতে ক্যালসিয়াম এবং ম্যাগনেসিয়াম আয়ন কম থাকে। মৃদু পানি স্বাভাবিকভাবেই সৃষ্টি হয়ে থাকে, যেখানে বৃষ্টিপাত হয়, নদীর তলদেশের গঠন কঠিন, অযৌক্তিক এবং কম ঘনত্বের ক্যালসিয়াম পাথরের তৈরি। উদাহরণ হিসাবে বলা যায় যুক্তরাজ্যের ওয়েলল্যান্ডের স্নোডোননিয়া এবং স্কটল্যান্ডের পশ্চিমাঞ্চলীয় পার্বত্য অঞ্চলে এই "মৃদু পানি" পাওয়া যায়।
শব্দটি পানি মৃদুকরণ দ্বারা উৎপাদিত জলের বর্ণনা করার জন্যও ব্যবহার করা যেতে পারে, যদিও এই ধরনের জলকে আরো সঠিকভাবে মৃদু পানি বলে। এই ক্ষেত্রে পানিতে সোডিয়াম এবং বাইকার্বনেট আয়নের ঘনত্ব উচ্চ মাত্রায় থাকতে পারে।
মৃদু পানিতে কয়েকটি ক্যালসিয়াম আয়ন কারণে, জামাকাপর ধৌয়ার কাজে কোনো বাধা নেই এবং কোনও সাবান ফেনা স্বাভাবিক ধৌতকরনে গঠিত হয় না। একইভাবে, নরম জল গরম করা হলে ক্যালসিয়াম আয়ন উৎপাদন করে না। এই ঘটনা থেকে মৃদু পানি ও খর পানির পার্থক্য করা হয়।
যুক্তরাজ্যে, জলে ৫০ মিলিগ্রাম/লি থেকে কম ক্যালসিয়াম কার্বোনেটের ঘনত্ব বিশিষ্ট জলকে মৃদু পানি বলা হয়। ৫০ মিলিগ্রাম/লি ক্যালসিয়াম কার্বোনেটের জলকে বলা হয় কঠিন জল। আবার, মার্কিন যুক্তরাষ্ট্রে ৬০ মিলিগ্রাম/লি ক্যালসিয়াম কার্বোনেট বিশিষ্ট জলকে নরম জল হিসাবে শ্রেণীবদ্ধ করা হয়।
জলের খরতা মাল্ট্যালেন্ট ক্রিয়া ঘনত্ব দ্বারা নির্ধারিত হয়। কঠিন জলের মধ্যে পাওয়া প্রচলিত ক্যালশিয়াম আয়ন (Ca) এবং ম্যাগনেশিয়াম (Mg) অন্তর্ভুক্ত। এই আয়ন জলবাহী স্তরের মধ্যে খনিজ থেকে লেচিং দ্বারা একটি জল সরবরাহে প্রবেশ করে। সাধারণ ক্যালসিয়াম ধারণকারী খনিজ ক্যালসাইট এবং জিপ্সাম হয়। একটি সাধারণ ম্যাগনেসিয়াম খনিজ হল ডলোমাইট (যার মধ্যে ক্যালসিয়ামও রয়েছে)। বৃষ্টির জল এবং পাতিত বা নিঃসৃত জল হল নরম জল, কারণ এদের মধ্যে আয়নের পরিমাণ কম।
জটিল ভূতাত্ত্বিক অঞ্চলগুলি ক্ষুদ্র দূরত্বের উপর বিভিন্ন মাত্রার জলের স্তর উৎপন্ন করতে পারে।
স্তন্যপায়ী প্রাণীসহ অনেক প্রাণীর মধ্যে ক্যালসিয়াম এবং ম্যাগনেসিয়াম আয়ন স্বাভাবিক বিপাকের জন্য প্রয়োজন হয়। মৃদু পানিতে এই আয়নের অভাবের ফলে এই মৃদু পানি পানে আকস্মিক হৃদগত মৃত্যুর সহ স্বাস্থ্যগত বিষয়ে উদ্বেগ বৃদ্ধি করেছে।
বুরকা জেলা

বুরকা জেলা আফগানিস্তানের বাগলান প্রদেশের উত্তরপূর্ব অংশে অবস্থিত একটি জেলা। এখানকার জনসংখ্যা প্রায় ৪৯,০০০ জন। জেলাটির রাজধানী শহর হচ্ছে বুরখা। এছাড়াও এটির বিকল্প নাম বর্কে, বরকা নামেও ডাকা হয়ে থাকে। জেলাটি হিন্দু কুশ পাহাড়ের পাদদেশে অবস্থান করছে। এছাড়াও জেলাটি ভূমিকম্পপ্রবণ এলাকায় মধ্যে অবস্থান করছে।
জেলাটিতে উজবেকদের আধিপত্য বেশি লক্ষ্য করা যায় অর্থ্যাৎ ৬০% উজবেক বসবাস করে থাকে, এরপর ২০% তাজিক বসবাস করে থাকে। এছাড়াও হাজারা এবং পশতুনরা জেলাটিতে অর্ধেক অর্ধেক অংশ ভাগ করে নিয়েছে।
জব্বলপুর বিমানবন্দর

জব্বলপুর বিমানবন্দর (আইএটিএ: জেএলআর, আইসিএও: ভিএজেবি), দুমনা বিমানবন্দর নামেও পরিচিত। বিমানবন্দরটি ভারতের মধ্য প্রদেশের জব্বলপুর শহর থেকে ২৫ কিলোমিটার (১৬ মাইল) পূর্বে দিকে অবস্থিত। বিমানবন্দরটি মহাকৌশাল অঞ্চলে ও পূর্ব মধ্যপ্রদেশে এবং কানহা জাতীয় উদ্যান, বান্ধবগড় জাতীয় উদ্যান, পেনচ জাতীয় উদ্যান, খাজুরো এবং ভেদঘাটে ভ্রমণকারী পর্যটকদের জন্য বিমান পরিসেবা প্রদান করে। বিমানবন্দরটি ৭৫৯.৫২ একর এলাকায় বিস্তৃত। এয়ার ইন্ডিয়া, স্পাইসজেট এবং জুম এয়ার নির্ধারিত ফ্লাইট পরিষেবাগুলি জব্বলপুর থেকে পরিচালনা করছে বর্তমান সময়ে।
বিমানবন্দর ১৯৩০-এর দশকে খোলা হয় এবং দ্বিতীয় বিশ্বযুদ্ধের আগে এবং সময়কালে রয়েল এয়ার ফোর্স এবং রয়েল ফ্লাইং কর্পস দ্বারা ব্যবহৃত হয়। এটি সাধারণত জব্বলপুর বিমানবন্দর নামে পরিচিত ছিল, এবং ১৯৬০-এর দশক পর্যন্ত বিমানবন্দরে একটি ময়লা রানওয়ে ছিল। নতুন বাঁধানো রানওয়ে মূল ময়লা রানওয়ে উপরে নির্মিত হয়েছিল। দুমনা বিমানঘাঁটি চালু হওয়ার আগে, ১৯২০-র দশকে দুমনাতে বিমান অবতরণ করত, এমনকি সেই সময়ে জব্বলপুর শহরের সীমানার ভিতরে একটি রেসকোর্সের মধ্যেও বিমানগুলি অবতরণ করছিল।
রানওয়েটি এয়ারবাস ৩২০ পরিবার/বোয়িং ৭৩৭-৮০০ সহ ছোট শরীরের বিমান চালানোর ক্ষমতা রাখে এবং রাতে অবতরণের জন্য ডিওওআর/ডিএমই, এনডিবি এবং স্পষ্টতা পদ্ধতির পথ নির্দেশক ব্যবস্থা রয়েছে। বিমানবন্দরে এ ৩২০/বি-৭৩৭ বা ২ এটিআর ৭২ বিমানের জন্য একটি পার্কিং ব্যবস্থা রয়েছে।
প্রান্তিক বা টার্মিনালের ঘণ্টায় ১২৫ জন যাত্রী পরিচালনা করার ক্ষমতা আছে। ৪ টি চেক-ইন ডেস্কয়ে নিরাপত্তা জন্য সিসিটিভি এবং একটি এক্স-রে মেশিনের রয়েছে। বিমানবন্দরটি রানওয়েতে আলো, গাড়ী-কলিং, রাতে অবতরণ সুবিধা, একটি খাদ্য স্টল এবং এটিএম দিয়ে সজ্জিত। মধ্যপ্রদেশ সরকার পর্যটন তথ্য কেন্দ্র এবং প্রাথমিক চিকিৎসা, এমআইআর, এবং ডাক্তার ও নার্সের মতো চিকিৎসা সুবিধা প্রদান করে।
একটি নতুন সুসংহত প্রান্তিকের (ইন্টিগ্রেটেড টার্মিনাল) নির্মাণ করা যা ₹১৬৩ কোটি টাকা ব্যয়ে নির্মিত হবে ১০০০০ বর্গ মিটার এলাকায় এবং ঘণ্টায় সর্বোচ্চ ৫০০ জন যাত্রী পরিচালনা করতে করতে সক্ষম হবে। এই প্রকল্পে বর্তমানে চালু থাকা ১৯৮৮ মিটার (৬৫২২ ফুট) দীর্ঘ রানওয়েকে ২৭৫০ মিটার (৯০২২ ফুট) রানওয়েতে পরিনত করা হবে। এছাড়া ১৪ কিলোমিটার দীর্ঘ সীমানা প্রাচীর, ৫ কিলোমিটার পথচ্যুতির সড়ক নির্মাণ করা হবে। এই সড়কটি বিমানবন্দরকে শহরের সঙ্গে এবং একটি নিয়ন্ত্রণকক্ষের সাথে সংযুক্ত করে, যা টার্মিনাল ভবনের সঙ্গে সংযুক্ত।
সৈয়দ নজিবুল বশর মাইজভান্ডারী

সৈয়দ নজিবুল বশর মাইজভান্ডারী (জন্ম ২ ডিসেম্বর ১৯৫৯) হলেন বাংলাদেশের একজন মাজার ভিত্তিক রাজনীতিবিদ। তিনি চট্টগ্রাম-২ ও চট্টগ্রাম-৪ আসনের সাবেক সংসদ সদস্য। মহাজোটের অংশিদার বাংলাদেশ তরিকত ফেডারেশনের চেয়ারম্যান তিনি।
সৈয়দ নজিবুল বশর মাইজভান্ডারী ২ ডিসেম্বর ১৯৫৯ সালে তৎকালীন পূর্ব পাকিস্তানের চট্টগ্রামের ফটিকছড়ির আজিম নগরে জন্মগ্রহণ করেন। তার ২ ছেলে দুই ছেলে সৈয়দ তৈয়বুল বশর মাইজভান্ডারী ও সৈয়দ আফতাবুল বশর মাইজভান্ডারী।
তিনি সৈয়দ গোলামুর রহমান মাইজভান্ডারীর দৌহিত্র।
মাইজভান্ডারী মাজার ভিত্তিক ইসলামিক রাজনৈতিক দল তরিকত ফেডারেশনের চেয়ারম্যান। মাজারগুলির একটি সংগঠন মাইজভাণ্ডারী বাংলাদেশ দরগাহ মাজার ফেডারেশনের তিনি সভাপতি। 
তিনি ১৯৯১ সালের পঞ্চম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে চট্টগ্রাম-৪ আসন থেকে সংসদ সদস্য নির্বাচিত হন। 
১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে চট্টগ্রাম-৪ আসন থেকে তিনি স্বতন্ত্র প্রার্থী হিসেবে সংসদ সদস্য নির্বাচিত হন। পরবর্তীতে এরপর বিএনপিতে যোগদান করেন। 
১৯৯৭ সালে বিএনপি চেয়ারপার্সন বেগম খালেদা জিয়া তাকে দলটির ওলামা সংগঠন জাতীয়তাবাদী ওলামা দলের আহ্বায়ক ঘোষণা করেন। 
২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে ধানের শীষ প্রতীক নিয়ে চট্টগ্রাম-২ আসন থেকে নির্বাচন করলেও প্রয়াত সংসদ সদস্য রফিকুল আনোয়ারের কাছে হেরে যান তিনি। 
২০০৫ সালে বিএনপি ছেড়ে তিনি মাজার ভিত্তিক ইসলামিক রাজনৈতিক দল তরিকত ফেডারেশন গঠন করে নিজেকে চেয়ারম্যান ঘোষণা করেন। 
২০০৮ সালের নবম জাতীয় জাতীয় সংসদ নির্বাচনে তিনি নিজে ঢাকা-২, ঢাকা-১৪ ও ঢাকা-১৬ সহ আরও ৪২ আসনে তরিকত ফেডারেশন নির্বাচনের অভিজ্ঞতা লাভ করেছিল কিন্তু সংসদে কোনো আসন জয়ী হয়নি। 
২০১৪ সালের দশম ও ২০১৮ সালের একাদশ জাতীয় সংসদ নির্বাচনে তিনি মহাজোটের প্রার্থী হিসেবে নৌকা প্রতীকে সংসদ সদস্য হন। 
২০২৪ সালের দ্বাদশ জাতীয় সংসদ নির্বাচনে তিনি মহাজোটের মনোনয়ন পান নাই।
রেডমন্ড জেরার্ড

রেডমন্ড “রেড” জেরার্ড (জন্ম জুন ২৯, ২০০০) হলেন একজন মার্কিন স্নোবোর্ডার এবং ২০১৮ সালে দক্ষিণ কোরিয়া-এ আয়োজিত ২০১৮ শীতকালীন অলিম্পিক-এ ২০১৮ মার্কিন যুক্তরাষ্ট্র অলিম্পিক দল-এর হয়ে স্বর্ণ পদক বিজয়ী। জেরার্ডের জন্ম হয় মার্কিন যুক্তরাষ্ট্রের ওহাইও রাজ্যে এবং সেখানেই তিনি প্রতিপালিত হন, কিন্তু বর্তমানে তিনি কলোরাডো রাজ্যের সিলভারথর্নে পৌরসভায় বসবাস করছেন।
জেরার্ড, দক্ষিণ কোরিয়ায় সদ্য আয়োজিত ২০১৮ শীতকালীন অলিম্পিক-এ তার মাতৃভূমি মার্কিন যুক্তরাষ্ট্রের হয়ে পুরুষদের স্নোবোর্ডিং স্লোপিস্টাইল এবং বিগ এয়্যার ইভেন্টে প্রতিযোগিতা করছেন। স্লোপিস্টাইলে, জেরার্ড তার ব্যক্তিগত ক্রীড়াকৌশল প্রদর্শনের জন্য স্বর্ণপদক জেতেন। শীতকালীন অলিম্পিক ইতিহাসে ২০০০ সালে জন্ম নেওয়া কোন খেলোয়াড় হিসেবে প্রথম পদক বিজয়ী। এছাড়াও, জেরার্ড ২০১৮ অলিম্পিকে মার্কিন যুক্তরাষ্ট্রের হয়ে প্রথম পদক বিজয়ী, এবং অলিম্পিকের স্নোবোর্ডিং ইভেন্টে পদক জয়লাভ করা সবচেয়ে কনিষ্ঠ মার্কিন ব্যক্তি। ২০১৮ সালে দক্ষিণ কোরিয়া'র পিয়ংচ্যাং প্রদেশে অনুষ্ঠিত হওয়া শীতকালীন অলিম্পিকটি তার অংশগ্রহণ এবং প্রযোগিতা করা প্রথম অলিম্পিক।
মাহফুজুর রহমান (রাজনীতিবিদ)

মাহফুজুর রহমান (জন্ম: ১ জুন ১৯৭০) হলেন বাংলাদেশের একজন রাজনীতিবিদ। তিনি চট্টগ্রাম-৩ আসনের সাবেক সংসদ সদস্য। চট্টগ্রাম-৩ আসন থেকে তিনি আওয়ামী লীগের প্রার্থী হিসেবে দশম, একাদশ এবং দ্বাদশ জাতীয় সংসদ নির্বাচনে জয় লাভ করেন। ২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।
মাহফুজুর রহমান ১৯৭০ সালের ১ জুন তৎকালীন পূর্ব পাকিস্তানের চট্টগ্রামে জন্মগ্রহণ করেন। তার পিতার নাম মুস্তাফিজুর রহমান এবং মাতা মোহছেনা আরা বেগম। তার স্ত্রী মাহমুদা মাহফুজ।
মাহফুজুর রহমান মিতা ব্যবসায়ী ও বাংলাদেশ আওয়ামী লীগের রাজনীতিবিদ। তিনি ২০১৪ সালের দশম, ২০১৮ সালের একাদশ এবং ২০২৪ সালের দ্বাদশ জাতীয় সংসদ নির্বাচনে চট্টগ্রাম-৩ আসন থেকে সংসদ সদস্য মনোনীত হন।
একাদশ জাতীয় সংসদে তিনি নৌ-পরিবহন মন্ত্রণালয় সম্পর্কিত সংসদীয় স্থায়ী কমিটির সদস্য হিসেবে দায়িত্ব পালন করেন।
দহনা ই ঘুরি জেলা

দহনা ই ঘুরি জেলা (জ: ৮৬,৪০০) আফগানিস্তানের বাগলান প্রদেশের দক্ষিণ-পশ্চিম অংশে অবস্থিত একটি জেলা। জেলাটির রাজধানী শহর হচ্ছে দহনা ই ঘুরি। (এছাড়াও: দাহেনহ-ইয়ে গাউরি, দহনা গরি, দহনা ঘোরি, দহনেহ-ই ঘৌরি) নামেও পরিচিত। ২০০৪ সালের আদমশুমারী অনুযায়ী, এখানকার জনসংখ্যা প্রায় ৩,৪০০ জন লোক বসবাস করে থাকে। প্রাথমিকভাবে এটি রাস্তার সাথে সংযোগ সৃষ্টি করে বাগলান ও পুলি খুমিরের সাথে গিয়ে মিলিত হয়েছে।
জেলা পরিলেখ:
হিচকি

হিচকি (; অনুবাদ: হেঁচকি) হচ্ছে একটি ভারতীয় চলচ্চিত্র, যেটি সিদ্ধার্থ পি মালহোত্রা পরিচালনা এবং মনীশ শর্মা ও আদিত্য চোপড়া প্রযোজনা করেছেন। এই চলচ্চিত্রটি যশ রাজ ফিল্মসের অধীনে মুক্তি পায়। এই চলচ্চিত্রটি হলিউডের চলচ্চিত্র ফ্রন্ট অফ দ্য ক্লাসের (২০০৮) আদলে তৈরী করা হয়েছে, উক্ত চলচ্চিত্রটি ব্র্যাড কোহেনের লিখিত "ফ্রন্ট অফ দ্য ক্লাস: হাউ টোরেট সিনড্রোম ম্যাড মি দ্য টিচার আই নেভার হেড"-এর ওপর ভিত্তি করে নির্মিত। যশ রাজ ফিল্মস উক্ত চলচ্চিত্রের নির্মাতা হতে এই চলচ্চিত্র তৈরীর স্বত্বাধিকার অর্জন করেছে। এই চলচ্চিত্রের প্রধান চরিত্রে অভিনয় করেছেন রাণী মুখার্জী, তিনি একজন শিক্ষকের চরিত্রে অভিনয় করেছেন যিনি টোরেট সিনড্রোমে ভুগছেন। এই চলচ্চিত্রের ট্রেলার ২০১৭ সালের ১৯শে ডিসেম্বর প্রকাশ করা হয় এবং যেটি সালমান খানের চলচ্চিত্র টাইগার জিন্দা হ্যায়ের সাথে জুড়ে দেয়া হয়। এই চলচ্চিত্রটি ২০১৮ সালের ২৩শে মার্চ মুক্তি পায়।
নয়না মাথুর ছোটবেলা থেকে ‘ট্যুরেট সিনড্রোম’ নামের স্নায়ুরোগের শিকার। এ কারণে তার বারবার ‘হিচকি’ আসত, কথা আটকে যেত। কোনো উত্তেজনা এলেই নয়নার মুখ দিয়ে অদ্ভুত 'চোক-চোক', 'ওয়া-ওয়া' আওয়াজ বের হতো। এই কারণে তাকে সব সময়ই নানা বিদ্রূপের শিকার হতে হয়, কয়েকটি বিদ্যালয় থেকে বিতাড়িত হতে হয়।
এ সময় তার জীবনে আসেন শিক্ষক মিস্টার খান। তিনি নয়নাকে বলেন তার এই দুর্বলতাকে শক্তি বানাতে। নয়নার লক্ষ্য ছিল তিনিও শিক্ষক হবেন। কিন্তু এখানেও তার বাধা হয়ে দাঁড়িয়েছিল এই ‘হিচকি’। অবশেষে তিনি তার স্বপ্নের দুনিয়ায় পা রাখেন। নয়না সেই বিদ্যালয়ের শিক্ষিকা হয়ে আসেন, যেখানে তিনি একসময় ছাত্রী ছিলেন।
বস্তির একঝাঁক কিশোর-কিশোরীর শিক্ষার দায়িত্ব তার কাঁধে আসে। বড়লোকদের এই বিদ্যালয়ে বস্তির এই ছেলেমেয়েরা ব্রাত্য ছিল, সবাই তাদের নিচু চোখে দেখত। এই সময় নয়না সেই ছেলেমেয়েদের দায়িত্ব নেন, এক নতুন চ্যালেঞ্জ গ্রহণ করেন। তিনি এই একঝাঁক কিশোর-কিশোরীর ভেতর লুকিয়ে থাকা ‘হিচকি’কে টেনে বের করেন।
জওহরলাল নেহরু স্টেডিয়াম, দুর্গাপুর

জওহরলাল নেহরু স্টেডিয়াম হল পশ্চিমবঙ্গের পশ্চিম বর্ধমান জেলার দুর্গাপুরে অবস্থিত একটি বহুমুখী স্টেডিয়াম। দুর্গাপুর স্টিল প্ল্যান্ট স্পোর্টস অ্যাসোশিয়েসন এই মাঠটির মালিক। মাঠটি মূলত ফুটবল ম্যাচের জন্য ব্যবহৃত হলেও এখানে টেনিস, ব্যাডমিন্টন, টেবিল টেনিস, বাস্কেটবল, স্কেটিং, ক্রিকেট, স্কোয়াশও আয়োজিত হয়। এছাড়া এই স্টেডিয়ামে জগিং ট্র্যাক, সুইমিং পুল ও জিমের ব্যবস্থাও রয়েছে। ১৯৭৫ থেকে ১৯৯৫ সালের মধ্যবর্তী সময়ে এই মাঠে কয়েকটি মহিলা ক্রিকেট ও অনূর্ধ্ব-১৯ ক্রিকেট ম্যাচ আয়োজিত হয়েছিল।
টংকাবতী ইউনিয়ন

টংকাবতী বাংলাদেশের বান্দরবান জেলার অন্তর্গত বান্দরবান সদর উপজেলার একটি ইউনিয়ন। এটি বান্দরবান সদর উপজেলার সবচেয়ে বড় ইউনিয়ন। অত্র ইউনিয়নে অধিকাংশ ম্রো জনগোষ্ঠীর বসবাস।
টংকাবতী ইউনিয়নের আয়তন ৩৭,৭২৬ একর (১৫২.৬৭ বর্গ কিলোমিটার)। এটি বান্দরবান সদর উপজেলার সবচেয়ে বড় ইউনিয়ন।
২০২২ সালের পরিসংখ্যান অনুযায়ী ইউনিয়নের জনসংখ্যা ৬,৬৭২জন। এর মধ্যে ১,৬৭৪জন খ্রিস্টান, ১,১৪২জন মুসলিম, ৮৮৪জন বৌদ্ধ, ৪৯জন হিন্দু ও ২,৯২৩জন অন্যান্য ধর্মের অনুসারী।
বান্দরবান সদর উপজেলার সর্ব-দক্ষিণে টংকাবতী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২৪ কিলোমিটার। এ ইউনিয়নের উত্তরে সুয়ালক ইউনিয়ন; পূর্বে রোয়াংছড়ি উপজেলার তারাছা ইউনিয়ন ও রুমা উপজেলার গ্যালেংগ্যা ইউনিয়ন; দক্ষিণে লামা উপজেলার সরই ইউনিয়ন এবং পশ্চিমে চট্টগ্রাম জেলার লোহাগাড়া উপজেলার চরম্বা ইউনিয়ন, পদুয়া ইউনিয়ন ও সাতকানিয়া উপজেলার ছদাহা ইউনিয়ন অবস্থিত।
১৯৮৪ সালে তৎকালীন বৃহত্তর তারাছা ইউনিয়ন থেকে ৩০৮নং উত্তর হাঙ্গর, ৩০৯নং দক্ষিণ হাঙ্গর, ৩১০নং টংকাবতী, ৩১১নং হরিণঝিরি এবং ৩১২নং টাকের পানছড়ি এই ৫টি মৌজার সমন্বয়ে টংকাবতী ইউনিয়ন গঠন করা হয়। টংকাবতী খালের নামানুসারে ইউনিয়নের নামকরণ করা হয়। অত্র ইউনিয়নের ১ম চেয়ারম্যান ছিলেন পূর্ণচন্দ্র ম্রো তিনি ১৯৮৪ সাল থেকে ২০১৬ সাল পর্যন্ত ৬ বার নির্বাচিত চেয়ারম্যান ছিলেন।
টংকাবতী ইউনিয়ন বান্দরবান সদর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম বান্দরবান সদর থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এটি ৫টি মৌজায় বিভক্ত।
ওয়ার্ডভিত্তিক এ ইউনিয়নের মৌজাসমূহ হল:
২০২১ সালের আদমশুমারি অনুযায়ী টংকাবতী ইউনিয়নের সাক্ষরতার হার ৫৫.১%। এ ইউনিয়নে ২টি নিম্ন মাধ্যমিক বিদ্যালয় ও ৭টি সরকারীপ্রাথমিক বিদ্যালয় ও ১২টি কমিউনিটি প্রাথমিক বিদ্যালয় এবং ২৩ টি পাড়াকেন্দ্র রয়েছে।
টংকাবতী ইউনিয়নে যোগাযোগের প্রধান সড়ক হল বান্দরবান-লামা সড়ক। প্রধান যোগাযোগ মাধ্যম জীপ গাড়ি।
টংকাবতী ইউনিয়নের মধ্য দিয়ে প্রবাহিত হচ্ছে টংকাবতী খাল,রঙিন খাল এবং উওর ও দ:ক্ষিণ হাঙ্গর খাল।
টংকাবতী ইউনিয়নের প্রধান হাট-বাজার হল টংকাবতী রঙিনমুখ বাজার,কুরাং বাজার ও ব্রীকফিল্ড বাজার।
সুয়ালক ইউনিয়ন

সুয়ালক বাংলাদেশের বান্দরবান জেলার অন্তর্গত বান্দরবান সদর উপজেলার একটি ইউনিয়ন।
সুয়ালক ইউনিয়নের আয়তন ১৮,২৮৩ একর (৭৩.৯৯ বর্গ কিলোমিটার)।
২০২২ সালের পরিসংখ্যান অনুযায়ী ইউনিয়নের জনসংখ্যা ১৩,৩৬৭জন। এর মধ্যে ৭,২৬৮জন মুসলিম, ২,৯৭৬জন বৌদ্ধ, ১,৩৯০জন খ্রিস্টান, ২৯৪জন হিন্দু ও ১,৪৩৯জন অন্যান্য ধর্মের অনুসারী।
বান্দরবান সদর উপজেলার মধ্যাংশে সুয়ালক ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১০ কিলোমিটার। এ ইউনিয়নের উত্তরে বান্দরবান পৌরসভা; পূর্বে রোয়াংছড়ি উপজেলার তারাছা ইউনিয়ন; দক্ষিণে টংকাবতী ইউনিয়ন এবং পশ্চিমে চট্টগ্রাম জেলার সাতকানিয়া উপজেলার ছদাহা ইউনিয়ন, বাজালিয়া ইউনিয়ন ও পুরানগড় ইউনিয়ন অবস্থিত।
১৯৮৪ সালে তৎকালীন বৃহত্তর তারাছা ইউনিয়ন থেকে সুয়ালক ইউনিয়ন গঠন করা হয়। সুয়ালক খালের নামানুসারে ইউনিয়নের নামকরণ করা হয়।
সুয়ালক ইউনিয়ন বান্দরবান সদর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম বান্দরবান সদর থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:
সুয়ালক ইউনিয়নের সাক্ষরতার হার ৩৯.৬%। এ ইউনিয়নে ২টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ১২টি প্রাথমিক বিদ্যালয় রয়েছে।
সুয়ালক ইউনিয়নে যোগাযোগের প্রধান সড়ক হল চট্টগ্রাম-বান্দরবান মহাসড়ক। সব ধরনের যানবাহনে যোগাযোগ করা যায়।
সুয়ালক ইউনিয়নের মধ্য দিয়ে প্রবাহিত হচ্ছে সুয়ালক খাল।
সুয়ালক ইউনিয়নের প্রধান ২টি হাট-বাজার হল সুয়ালক বাজার এবং মাঝেরপাড়া রাস্তার মাথা বাজার।
সুয়ালক ইউনিয়নের দর্শনীয় স্থানগুলোর মধ্যে রয়েছে:
বান্দরবান সদর ইউনিয়ন

বান্দরবান সদর বাংলাদেশের বান্দরবান জেলার অন্তর্গত বান্দরবান সদর উপজেলার একটি ইউনিয়ন।
বান্দরবান সদর ইউনিয়নের আয়তন ১৪,০৮৮ একর (৫৭.০১ বর্গ কিলোমিটার)। এটি আয়তনের দিক থেকে বান্দরবান জেলার সবচেয়ে ছোট ইউনিয়ন।
২০২২ সালের পরিসংখ্যান অনুযায়ী ইউনিয়নের জনসংখ্যা ১০,১৭২জন। এর মধ্যে ৪,৭৪৩জন বৌদ্ধ, ৪,০৯৯জন মুসলিম, ১,০৬৭জন খ্রিস্টান, ২৪৯জন হিন্দু ও ১৪জন অন্যান্য ধর্মের অনুসারী।
বান্দরবান সদর উপজেলার সর্ব-পূর্বে বান্দরবান সদর ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের পশ্চিমে বান্দরবান পৌরসভা, উত্তরে রোয়াংছড়ি উপজেলার নোয়াপতং ইউনিয়ন, পূর্বে রোয়াংছড়ি উপজেলার আলেক্ষ্যং ইউনিয়ন এবং দক্ষিণে রোয়াংছড়ি উপজেলার রোয়াংছড়ি সদর ইউনিয়ন ও তারাছা ইউনিয়ন অবস্থিত।
বান্দরবান সদর ইউনিয়ন বান্দরবান সদর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম বান্দরবান সদর থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।
ওয়ার্ডভিত্তিক এ ইউনিয়নের গ্রামগুলো হল:
২০১১ সালের আদমশুমারি অনুযায়ী বান্দরবান সদর ইউনিয়নের সাক্ষরতার হার ৩৮.৩%। এ ইউনিয়নে ১টি মাধ্যমিক বিদ্যালয়, ২টি নিম্ন মাধ্যমিক বিদ্যালয় ও ১৩টি প্রাথমিক বিদ্যালয় রয়েছে।
বান্দরবান সদর ইউনিয়নে যোগাযোগের প্রধান সড়ক হল বান্দরবান-রোয়াংছড়ি সড়ক। প্রধান যোগাযোগ মাধ্যমে চাঁদের গাড়ি।
বান্দরবান সদর ইউনিয়নের মধ্য দিয়ে প্রবাহিত হচ্ছে রেইছা খাল।
বান্দরবান সদর ইউনিয়নের প্রধান হাট-বাজার হল রেইছা বাজার।
কুহালং ইউনিয়ন

কুহালং বাংলাদেশের বান্দরবান জেলার অন্তর্গত বান্দরবান সদর উপজেলার একটি ইউনিয়ন।
কুহালং ইউনিয়নের আয়তন ২০,৭৪৫ একর (৮৩.৯৫ বর্গ কিলোমিটার)।
২০২২ সালের পরিসংখ্যান অনুযায়ী ইউনিয়নের জনসংখ্যা ১৩,২৭৩জন। এর মধ্যে ৯,১১৬জন বৌদ্ধ, ৩,৬৫০জন মুসলিম, ৩০২জন খ্রিস্টান , ১৯৬জন হিন্দু ও ৯জন অন্যান্য ধর্মের অনুসারী।
বান্দরবান সদর উপজেলার উত্তরাংশে কুহালং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৮ কিলোমিটার। এ ইউনিয়নের উত্তরে ও পূর্বে রাজবিলা ইউনিয়ন, দক্ষিণে বান্দরবান পৌরসভা এবং পশ্চিমে চট্টগ্রাম জেলার চন্দনাইশ উপজেলার ধোপাছড়ি ইউনিয়ন ও রাঙ্গুনিয়া উপজেলার পদুয়া ইউনিয়ন অবস্থিত।
১৯৮৪ সালে তৎকালীন বৃহত্তর বান্দরবান সদর ইউনিয়ন থেকে ৩২৫ নং কোলাক্ষ্যং, ৩১৮ নং কুহালং এবং ৩২৪নং চেমী মৌজা নিয়ে কুহালং ইউনিয়ন পরিষদ গঠন করা হয়।
কুহালং ইউনিয়ন বান্দরবান সদর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম বান্দরবান সদর থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।
২০১১ সালের আদমশুমারি অনুযায়ী কুহালং ইউনিয়নের সাক্ষরতার হার ৩৪.৭%। এ ইউনিয়নে ১টি মাধ্যমিক বিদ্যালয় ও ১৭টি প্রাথমিক বিদ্যালয় রয়েছে।
কুহালং ইউনিয়নে যোগাযোগের প্রধান সড়ক হল বান্দরবান-চন্দ্রঘোনা সড়ক। সব ধরনের যানবাহনে যোগাযোগ করা যায়।
কুহালং ইউনিয়নের দক্ষিণাংশ দিয়ে প্রবাহিত হচ্ছে সাঙ্গু নদী।
কুহালং ইউনিয়নের প্রধান হাট-বাজার হল ডলুপাড়া বাজার।
ডগলাস ফেয়ারব্যাঙ্কস

ডগলাস ফেয়ারব্যাঙ্কস (ইংরেজি: Douglas Fairbanks; জন্ম: ডগলাস এল্টন থমাস উলম্যান; ২৩শে মে, ১৮৮৩ - ১২ই ডিসেম্বর, ১৯৩৯) ছিলেন একজন মার্কিন অভিনেতা, পরিচালক, প্রযোজক, চিত্রনাট্যকার। তিনি "দ্য থিফ অব বাগদাদ", "রবিন হুড" এবং "দ্য মার্ক অব জরো" চলচ্চিত্রে অভিনয়ের জন্য প্রসিদ্ধি অর্জন করেন।
ফেয়ারব্যাঙ্কস ছিলেন ইউনাইটেড আর্টিস্ট্‌সের প্রতিষ্ঠাতা সদস্য। এছাড়া তিনি একাডেমি অব মোশন পিকচার আর্টস অ্যান্ড সাইয়েন্সেসের প্রতিষ্ঠাতা সদস্য ও ১৯২৯ সালে ১ম অস্কার আয়োজনের উপস্থাপক ছিলেন। ১৯২০ সালে ম্যারি পিকফোর্ডকে বিয়ের মধ্য দিয়ে তারা হলিউড আভিজাত্যে পরিণত হন এবং ফেয়ারব্যাঙ্কসকে "হলিউডের রাজা" বলে অভিহিত করা হতো।,
ফেয়ারব্যাঙ্কস ১৯১০ ও ১৯২০ এর দশকের অন্যতম সেরা তারকা হিসেবে স্বীকৃত হলেও সবাক চলচ্চিত্রের বিকাশের ফলে তার কর্মজীবনে দ্রুত পতন দেখা দেয়। তার সর্বশেষ চলচ্চিত্র ছিল "দ্য প্রাইভেট লাইফ অব ডন হুয়ান" (১৯৩৪)।
ডগলাস এল্টন থমাস উলম্যান ১৮৮৩ সালের ২৩শে মে ডেনভারের কলোরাডোতে জন্মগ্রহণ করেন। তার পিতা হেজেকিয়াহ চার্লস উলম্যান (১৫ই সেপ্টেম্বর, ১৮৩৩ - ২৩শে ফেব্রুয়ারি, ১৯১৫) এবং তার মাতা এলা অ্যাডিলেড (জন্মনাম: মার্শ, জন্ম ১৮৪৭)। তার এক ভাই ছিল, নাম রবার্ট পেইন উলম্যান (১৩ই মার্চ, ১৮৮২ - ২২শে ফেব্রুয়ারি, ১৯৪৮) এবং দুইজন সৎভাই ছিল, জন ফেয়ারব্যাঙ্কস জুনিয়র (জন্ম ১৮৭৩) এবং নরিস উইলকক্স (২০শে ফেব্রুয়ারি, ১৮৭৬ - ২১শে অক্টোবর, ১৯৪৬)। তার পিতা হেজেকিয়াহ পেনসিলভানিয়ার বেরিসবার্গে জন্মগ্রহণ করেন, কিন্তু উইলিয়ামস্পোর্টে বেড়ে ওঠেন। তিনি একটি ইহুদি পরিবারের ছয় পুত্র ও চার কন্যার মধ্যে চতুর্থ সন্তান ছিলেন। হেজেকিয়াহের পিতামাতা লাজারুস উলম্যান ও লিডিয়া আব্রাহাম ১৮৩০ সালে জার্মানির বাডেন থেকে মার্কিন যুক্তরাষ্ট্রে আসেন।
ফেয়ারব্যাঙ্কস ডেনভার মঞ্চে একজন আনাড়ি শিল্পী হিসেবে অভিনয় শুরু করেন। তিনি এলিথ গার্ডেনস থিয়েটার ও অন্যান্য মার্গারেট ফিয়ালির পৃষ্ঠপোষকতায় পরিচালিত কয়েকটি মঞ্চদলে কাজ করতেন। ফিয়ালি তখন ডেনভারে তরুণদের জন্য একটি অভিনয় প্রতিষ্ঠান পরিচালনা করতেন। ফেয়ারব্যাঙ্কস ডেনভার ইস্ট হাই স্কুলে পড়াশুনা করেন এবং স্কুলের পিয়ানোর তার কাটার জন্য তাকে বহিষ্কার করা হয়।
তিনি ১৮৯৯ সালে ১৫ বছর বয়সে স্কুল ত্যাগ করেন। তিনি কলোরাডো স্কুল ও হার্ভার্ড বিশ্ববিদ্যালয়ে পড়াশুনা করেছেন বলে দাবী করতেন, কিন্তু তার কোনো দাবীই সত্য নয়। তিনি ফ্রেডেরিক ওয়ার্ডের অভিনয় দলে যোগ দেন এবং ১৮৯৯ সালের সেপ্টেম্বরে কয়েকটি দেশে সফরে যান। তিনি ওয়ার্ডের সাথে দুই মৌসুম সফর করেন, এবং অভিনেতা ও মঞ্চ সহকারী হিসেবে এই দলে কাজ করতেন।
ভাটি অঞ্চল

ভাটি অঞ্চল-যেখানে ছয় মাস পানি আর বাকি ছয় মাস শুকনো মৌসুম। বাংলাদেশের সুনামগঞ্জ, সিলেট, মৌলভীবাজার, হবিগঞ্জ, কিশোরগঞ্জ, নেত্রকোণা ও ব্রাহ্মণবাড়িয়া-এই সাতটি জেলার ৪০টি উপজেলা জুড়ে ভাটি অঞ্চল বিস্তৃত। পুরো অঞ্চলে সুতোর মতো জড়িয়ে রয়েছে অসংখ্য হাওর-খাল-বিল-নদী-নালা। প্রকৃতি যেন তার অপার সৌন্দর্যে এ অঞ্চলকে অপরূপ করে সাজিয়ে রেখেছে। প্রকৃতির মতোই উদার ও প্রাণবন্ত এখানকার বাসিন্দারাও। ভৌগোলিক বৈচিত্র্যের কারণেই বোধহয় হাওরবেষ্টিত জনপদের জীবনাচরণ ও সংস্কৃতি অত্যন্ত বিচিত্র, বর্ণিল, সমৃদ্ধ ও প্রাণবান।
ভাটি অঞ্চলের আশি ভাগ মানুষের পেশা কৃষিকাজ কিংবা মৎস্যশিকার। সঙ্গত কারণেই দিনে হাড়ভাঙা পরিশ্রম এঁদের সার্বক্ষণিক সঙ্গী। কিন্তু সেই পরিশ্রমী মানুষদের কাছে দিনের সূর্য ডোবার মুহূর্তটুকু যেন নতুন আমেজে হাজির হয়। দিনমান কাজ শেষে বাড়ি ফিরে সেই মানুষেরা অনাবিল আনন্দে মেতে ওঠেন। গ্রামে গ্রামে বসে বিচিত্র সব গানের আসর, উৎসবের রং ছড়িয়ে পড়ে সর্বত্র। একই অঞ্চল হওয়ার সুবাদে এখানকার প্রায় আড়াই কোটি মানুষের গানের ভুবনও প্রায় অভিন্ন। যেহেতু আমি ভাটি অঞ্চলের মানুষ, তাই এখানকার আচার-অনুষ্ঠানের অনেক কিছুই আমার নখদর্পণে।
ছোটোবেলা থেকেই নানা উৎসব-পার্বণ উপলক্ষ করে মেতে ওঠা হাওরবাসীর নির্মোহ আনন্দ-উচ্ছ্বাসের সঙ্গে পাল্লা দিয়ে বড় হয়েছি। তাই আমি ভালো করেই জানি-বর্ষায় হাওরের উত্তাল ঢেউয়ের সঙ্গে বুক চিতিয়ে চলা ভাটির মানুষের কণ্ঠে গান অনেকটা আপনা-আপনিই ধ্বনিত হয়। শুকনো মৌসুমে দিগন্তবিস্তৃত সবুজ ধানখেতে ভোরের আলোয় স্নাত কৃষক মনের আনন্দে আপন খেয়ালে সুর ভাঁজেন। পুরো অঞ্চল জুড়ে যাত্রাগান, পালাগান, বাউলগান, কীর্তন, গাজীরগান, ভাটিয়ালি, ধামাইলগান, মালসিগান, বারোমাসি, সূর্যব্রতের গানসহ কত ধরনের গানের প্রচলন রয়েছে।
হাওরের বিচিত্র সব গানের ধারার পাশাপাশি গ্রামীণ চিরায়ত সংস্কৃতির অন্যতম অনুষঙ্গ নৌকাবাইচ, কুস্তি-খেইড়কেন্দ্রিকও অসংখ্য গান রচিত হয়েছে। এছাড়া মহররম উৎসব, দোলউৎসব, শ্যামাপূজাসহ বিভিন্ন ধর্মীয় ও সামাজিক উৎসবে এখনও মূল আকর্ষণ গান। এসব উৎসবে শেষপর্যন্ত গানই প্রধান হয়ে ওঠে। গ্রামীণ জনগোষ্ঠীতে কৃষি উৎপাদনের সময় নানামুখী লোকাচারেও গানের ব্যবহার রয়েছে। হালচাষ, বীজ রোপন, ফসল কাটা থেকে ঘরে তোলা পর্যন্ত নানা রকমের উৎসবের আয়োজন করা হয়, এতে আনুষঙ্গিক লোকাচার হিসেবে গান ও মন্ত্র পরিবেশিত হয়। অবশ্য গ্রামীণ লোকাচারের এ ধারাগুলো এখনও নির্দিষ্ট দিন-ক্ষণ মেনে কৃষকেরা পালন করে থাকেন।
বয়োজ্যেষ্ঠদের মুখে আমাদের না-দেখা অতীতের গল্প শুনি। কেমন করে একেকটা গান জন্ম নেয় সে গল্পও শুনি। ভাটির মানুষের জীবন বড় অদ্ভুত। বৈশাখের শেষ সময়ে কিংবা জ্যৈষ্ঠ মাসের শুরুতে পানি এসে ডুবিয়ে দেয় পুরো ভাটি অঞ্চল। আষাঢ় ও শ্রাবণের অবিশ্রান্ত বর্ষণে মাঠ-ঘাট ভেসে যায়। বাড়ির উঠোনজুড়ে জল থিকথিকে কাদায় ভরে ওঠে। কিছুদিনের মধ্যে সেই বর্ষণ থেমে গেলে মানুষ মেতে ওঠে নানান আনন্দ-আয়োজনে। জাতপাত, বৈষম্য আর ভেদাভেদ ভুলে সেই আনন্দযজ্ঞে গা ভাসান ভাটির সকল মানুষ।
হেমন্তে যে-বছর ফসল ভালো জন্মায়, সে বছর খুব ঘটা করে উৎসব হয়। বাড়িতে বাড়িতে চলে বিয়ের আয়োজন। সে আয়োজনে নেচে-গেয়ে নারীরা মুখরিত করে তোলে পুরো গ্রাম। ধামাইলগানের সুরের ঢেউ হাওরের লিলুয়া বাতাসে যেন আচড়ে পড়ে। প্রখ্যাত লোকগীতিকার রাধারমণ, প্রতাপরঞ্জন তালুকদারদের লেখা কত কত ধামাইলগান ফেরি করে বেড়ান গ্রামীণ নারীরা। এক গ্রামের ডাকসাইটে শিল্পীর ডাক পড়ে আরেক গ্রামে। গানের প্রতি নিখাদ ভালোবাসার এ বড় অদ্ভুত সম্মিলন।
রাজবিলা ইউনিয়ন

রাজবিলা বাংলাদেশের বান্দরবান জেলার অন্তর্গত বান্দরবান সদর উপজেলার একটি ইউনিয়ন।
রাজবিলা ইউনিয়নের আয়তন ২৫,১৫৮ একর (১০১.৮১ বর্গ কিলোমিটার)।
২০২২ সালের পরিসংখ্যান অনুযায়ী ইউনিয়নের জনসংখ্যা ৬,৪০০জন। এর মধ্যে ৪,৪২১জন বৌদ্ধ, ১,৮২৫জন মুসলিম, ১১৭জন খ্রিস্টান, ৩৭জন হিন্দু।
বান্দরবান সদর উপজেলার সর্ব-উত্তরে রাজবিলা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২০ কিলোমিটার। এ ইউনিয়নের পূর্বে রোয়াংছড়ি উপজেলার নোয়াপতং ইউনিয়ন; দক্ষিণে বান্দরবান পৌরসভা ও কুহালং ইউনিয়ন; পশ্চিমে কুহালং ইউনিয়ন ও চট্টগ্রাম জেলার রাঙ্গুনিয়া উপজেলার পদুয়া ইউনিয়ন এবং উত্তরে রাঙ্গামাটি জেলার রাজস্থলী উপজেলার বাঙ্গালহালিয়া ইউনিয়ন, গাইন্দ্যা ইউনিয়ন ও ঘিলাছড়ি ইউনিয়ন অবস্থিত।
১৯৮৪ সালে তৎকালীন বৃহত্তর বান্দরবান সদর ইউনিয়ন থেকে ৩১৯নং রাজবিলা মৌজা নিয়ে রাজবিলা ইউনিয়ন পরিষদ গঠন করা হয়।
রাজবিলা ইউনিয়ন বান্দরবান সদর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম বান্দরবান সদর থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।
ওয়ার্ডভিত্তিক এ ইউনিয়নের গ্রামগুলো হল:
২০১১ সালের আদমশুমারি অনুযায়ী রাজবিলা ইউনিয়নের সাক্ষরতার হার ২৯%। এ ইউনিয়নে ১টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ১২টি প্রাথমিক বিদ্যালয় রয়েছে।
রাজবিলা ইউনিয়নে যোগাযোগের প্রধান সড়ক হল বান্দরবান-চন্দ্রঘোনা সড়ক। সব ধরনের যানবাহনে যোগাযোগ করা যায়।
রাজবিলা ইউনিয়নের প্রধান হাট-বাজার হল বাঘমারা বাজার।
তাছাড়া তাইংখালি পাড়ায় একটি ছোট হাট আছে, যেটা প্রত্যেক রবিবার হলে বসে।
বান্দরবান জেলার শিক্ষাপ্রতিষ্ঠানের তালিকা

বাংলাদেশের বান্দরবান জেলার শিক্ষা প্রতিষ্ঠানসমূহের তালিকা নিচে উল্লেখ করা হলো:
বিএএফ শাহীন কলেজ শমশেরনগর

বিএএফ শাহীন কলেজ শমশেরনগর বাংলাদেশ বিমান বাহিনী কর্তৃক পরিচালিত একটি শিক্ষাপ্রতিষ্ঠান। এটি মৌলভীবাজার জেলার কমলগঞ্জ উপজেলার শমশেরনগর ইউনিয়নে অবস্থিত। ২০১১ সালে এই প্রতিষ্ঠানটি উদ্বোধন করেন মৌলভীবাজার-৪ আসনের সাবেক সংসদ সদস্য, সাবেক কৃষিমন্ত্রী, তৎকালীন চীফ হুইপ আব্দুস শহীদ। পাঠদান কার্যক্রম শুরু হয় ২০১২ সাল থেকে। ২০১৫ সালে এটি মৌলভীবাজার জেলার শ্রেষ্ঠ কলেজ হিসেবে মনোনীত হয় এবং ২০১৮ সাল পর্যন্ত পরপর ৪ বার মৌলভীবাজার জেলার শ্রেষ্ঠ কলেজ এবং প্রথম বারের মতো সিলেট শিক্ষা বোর্ডের সেরা কলেজ হওয়ার গৌরব অর্জন করে। এই প্রতিষ্ঠানটি প্রায় প্রতিবছর শিক্ষাক্ষেত্রের পাশাপাশি ক্রীড়ায়ও ভালো ফলাফল অর্জন করে।